Surse: PSD a discutat despre varianta retragerii lui Cîrstoiu din cursa pentru București. PNL se opune susținerii lui Piedone
Liderii PSD au discutat, luni dimineață, despre varianta retragerii lui Cătălin Cîrstoiu din competiția pentru Primăria Bucureștiului, din cauza prestației de până acum a candidatului, considerată de liderii ambelor partide implicate în susținerea acestuia drept ”dezastruoasă” și din cauza plasării lui pe locul 3 în sondajele de opinie. O nouă discuție pe același subiect urmează să înceapă la ora redactării acestui articol, au declarat pentru Digi24.ro surse din conducerea Alianței PNL-PSD.